I anledning af at udenrigsminister Villy Søvndal midlertidigt vil være forhindret i at varetage ledelsen af de under udenrigsministeren hørende forretninger, er det efter statsministerens indstilling ved kongelig resolution af dags dato bifaldet, at de under udenrigsministeren hørende opgaver fra dags dato og indtil videre henlægges til henholdsvis handels- og europaminister Nick Hækkerup og udviklingsminister Christian Friis Bach. Efter statsministerens indstilling er det ved kongelig resolution bestemt, at ansvaret for behandlingen af sager vedrørende biskoppen over Københavns Stifts indstillinger om lukning af 14 kirker i København og på Frederiksberg overføres fra ministeren for ligestilling og kirke til kulturministeren, idet der vil kunne rejses spørgsmål om ministeren for ligestilling og kirkes habilitet i forbindelse med behandlingen af de pågældende sager. I anledning af miljøminister Ida Aukens barsel er det efter statsministerens indstilling ved kongelig resolution af dags dato bifaldet, at ledelsen af de under Miljøministeriet hørende opgaver overdrages til handels- og investerings ¬ minister Pia Olsen Dyhr fra og med den 1. maj 2013 til og med den 31. juli 2013, således at handels- og investeringsministeren tillige vil være fungerende miljøminister. Statsminister Helle Thorning-Schmidt, skatteminister Holger K. Nielsen, transportminister Henrik Dam Kristensen og klima-, energi- og bygningsminister Martin Lidegaard afholder pressemøde om regeringens serviceeftersyn af vilkår for indvinding af olie og gas i Nordsøen. Pressemødet finder sted i Statsministeriets Spejlsal fredag den 1. marts 2013 klokken 12.00. Højesteret har i dag afsagt dom i den såkaldte Lissabon-sag vedrørende spørgsmålet om, hvorvidt ændringsloven om Danmarks tiltrædelse af Lissabon-traktaten er vedtaget i strid med grundlovens § 20. Sagen er anlagt af en gruppe borgere mod statsministeren og udenrigsministeren med påstand om, at Danmarks tiltrædelse af Lissabon-traktaten var i strid med grundloven. Højesteret frifinder i sin dom statsministeren og udenrigsministeren.